Държавен вестник, бр. 39, 2004 г., стр. 7

Б Р О Й  39
Д Ъ Р Ж А В Е Н   В Е С Т Н И К
С Т Р .  7
4. копие от документите, удостоверяващи
завършено образование, стаж и езикова квали-
фикация на лицето, осъществяващо функции по
управление на туроператорска или туристичес-
ка агентска дейност;
5. справка за местоположението, пригодност-
та и оборудването на помещенията за упражня-
ване на туроператорска или туристическа агент-
ска дейност;
6. копие от акта за собственост или от дого-
вора за наем, както и друг документ, от който
произтича правото за ползване на помещения-
та по т. 5, с валидност най-малко една година от
датата на подаване на заявлението;
7. копие от предварителния договор за заст-
раховка по чл. 42, ал. 1;
8. декларация, че през последните 12 месеца
преди подаване на заявлението заявителят не е
извършвал туроператорска или туристическа
агентска дейност без лиценз/регистрация и не е
с отнет лиценз/заличена регистрация за туро-
ператорска или туристическа агентска дейност;
9. документ за платена такса за разглеждане
на документите съгласно тарифата по ал. 10.
(2) Заявлението по ал. 1 с приложените към
него документи се подава в Агенцията по ту-
ризъм.
(3) Експертната комисия по регистрация на
туроператори и туристически агенти разглеж-
да заявленията и документите по ал. 1 в двуме-
сечен срок от датата на постъпването им и се
произнася по тях с мотивирано предложение до
министъра на икономиката за извършване на
регистрацията или за отказ за извършване на
регистрацията.
(4) В случай на констатирана непълнота или
нередовност на представените документи по
ал. 1 ЕКРТТА дава на лицето 30-дневен срок за
отстраняването им. Срокът по ал. 5 започва да
тече от датата на отстраняване на непълнота-
та, съответно нередовността.
(5) Министърът на икономиката въз осно-
ва на предложението на ЕКРТТА в срок до
два месеца от постъпването на заявлението в
Агенцията по туризъм извършва регистраци-
ята и издава удостоверение за регистрация или
мотивирано отказва извършването на регис-
трация.
(6) Изричният или мълчаливият отказ за
регистрация подлежи на обжалване по реда на
Закона за Върховния административен съд.
(7) Действието на регистрацията и удосто-
верението за регистрация е безсрочно.
(8) Правата по регистрацията не могат да се
прехвърлят или преотстъпват.
(9) На регистрираните лица се издава удос-
товерение за регистрация, което се поставя на
видно място в туристическия обект.
(10) За разглеждането на документи и впис-
ването в регистъра на туроператорите и турис-
тическите агенти се събират такси по тарифа,
одобрена от Министерския съвет.”
§ 18. Член 19 се изменя така:
“Чл. 19. (1) Регистриран туроператор може
да подаде заявление за регистрация като турис-
тически агент, ако отговаря на изискванията,
отнасящи се за туристическа агентска дейност
по чл. 17, ал. 3, т. 2, 3 и 4. В тези случаи туропе-
раторът подава заявление за регистрация като
туристически агент, към което прилага доку-
ментите по чл. 18, ал. 1, т. 3, 4, 5 и 6.
(2) Регистрацията се извършва по реда на
чл. 18. За разглеждане на документите и впис-
ване на допълнителната регистрация като ту-
ристически агент не се заплащат такси.”
§ 19. Член 20 се изменя така:
“Чл. 20. (1) Регистрацията се заличава със
заповед на министъра на икономиката:
1. по искане на регистрираното лице;
2. при смърт на физическото лице—едноли-
чен търговец, съответно при прекратяване на
юридическото лице;
3. по мотивирано предложение на ЕКРТТА
и решение на органа, извършил регистрация:
а) когато регистрацията е извършена въз
основа на неистински документи или на доку-
менти с невярно съдържание;
б) когато туроператорът или туристически-
ят агент бъде обявен в несъстоятелност или в
ликвидация;
в) при системни нарушения на изисквания-
та по чл. 17, ал. 3, т. 2, 3 и 4 и чл. 24, ал. 1 и 3;
г) ако туроператорът не представи пред ре-
гистриращия орган сключен застрахователен
договор по чл. 42, ал. 1;
д) ако турооператорът или туристическият
агент при осъществяване на дейността си е из-
дал документ с невярно съдържание, когато това
е установено по съдебен ред.
(2) Със заличаването на регистрацията удос-
товерението се обезсилва.
(3) Заповедта на министъра на икономика-
та за заличаване на регистрацията подлежи на
обжалване по реда на Закона за Върховния ад-
министративен съд.
(4) При заличаване на регистрацията минис-
търът на икономиката предприема съответни
действия за публично оповестяване на заличава-
нето чрез средствата за масово осведомяване.”
§ 20. Член 21 се изменя така:
“Чл. 21. (1) В регистъра по чл. 17, ал. 2 се
вписват:
1. регистрационен номер;
2. вид на туристическата дейност/дейности;
3. фирма, седалище и адрес на управление на
регистрираното лице;
4. адрес на мястото/местата на упражняване
на дейността, телефон, факс, електронна поща;
5. код по БУЛСТАТ и данъчен номер;
6. име и ЕГН на лицата с право да представ-
ляват и управляват търговеца;
7. номер на заповедта на министъра на ико-
номиката за регистрация и за заличаване на
регистрацията;